बैठक में नहीं आने पर कारण बताओ नोटिस
नावां सिटी | शहरके उपखंड कार्यालय में सोमवार को साप्ताहिक समीक्षा बैठक का आयोजन किया गया। इस दौरान उपखंड अधिकारी ने पालिका के अधिशाषी अधिकारी, डिस्कॉम के सहायक अभियंता के अनुपस्थित रहने के कारण कारण बताअो नोटिस जारी किया गया। इससे पहले बैठक को संबोधित करते हुए उपखंड अधिकारी इन्द्राज सिंह ने कहा कि सभी अधिकारी अपने कार्यालयो में समय पर उपस्थित रहते हुए जनता के कार्यों को समय पर निपटाए। जनहित के किसी भी कार्य को लंबे समय तक नहीं रोका जाए। उन्होंने स्वच्छता अभियान तथा पॉलिथीन के उपयोग पर पाबंदी लगाने पर चर्चा कर आवश्यक निर्देश दिए। बैठक में पानी, बिजली, सड़क, सफाई व्यवस्था पर चर्चा की गई तथा प्राप्त शिकायतों के निस्तारण करने के निर्देश दिए।
hin_Deva hin_Deva